เงินบำนาญ
โดย...ชัตน์วรี (shewarat@hotmail.com)
7 ก.ย. 2559

โดย...ชัตน์วรี ([email protected])
มีการถกเถียงถึงปัญหาสถานการณ์กองทุนประกันสังคมในอนาคตอีก 20 ปี หรือในปี 2597 เงินจะไม่พอจ่ายผู้ประกันตนที่เกษียณอายุ ดังนั้นสำนักงานประกันสังคม (สปส.) เตรียมที่จะเสนอแนวทางปฏิรูประบบบำนาญของ สปส.
1.การขยายอายุเกษียณ ซึ่งปัจจุบันอายุเกษียณอยู่ที่ 55 ปี ขยายเป็น 60 ปี ซึ่งผู้ประกันตนจะต้องจ่ายเงินสมทบต่อเนื่องไม่ต่ำกว่า 15 ปี จะได้รับเงินบำนาญไปตลอดชีวิต
2.ปรับสูตรคำนวณบำนาญ จากปัจจุบันคิดจากค่าเฉลี่ยการจ่ายเงินสมทบ 5 ปีสุดท้าย เปลี่ยนเป็นคิดจากค่าเฉลี่ยการจ่ายเงินสมทบตลอดอายุการทำงาน ทำให้ได้เงินบำนาญมากขึ้น
3.การปรับเพดานฐานค่าจ้าง เนื่องจากใช้ฐาน 1.5 หมื่นบาท ซึ่งมีการใช้มากว่า 20 ปีแล้ว โดยอาจปรับเป็น 2 หมื่นบาท ส่วนค่าจ้างขั้นต่ำอยู่ 1,650 บาท อาจปรับเพิ่มเป็น 3,600 บาท หรือ 4,800 บาท
4.การปรับเพิ่มอัตราการจ่ายเงินสมทบ ปัจจุบันผู้ประกันตนจ่ายเงินสมทบ 5% จากค่าจ้าง โดย 3% เก็บไว้เป็นเงินออมชราภาพ ซึ่งอาจจะมีการปรับเงินออมชราภาพเพิ่มเป็น 5% เพื่ออนาคตผู้ประกันตนจะมีเงินออมมากขึ้น